กรณ์สั่งสอบคลังกินหัวคิวไทยเข้มแข็ง
รมว.คลัง เตรียมสอบพฤฒิชัย ข่าวหักค่าหัวคิวโครงการไทยเข้มแข็งของกรมธนารักษ์ เป็นจริงหรือไม่
8 ก.พ. 2553

รมว.คลัง เตรียมสอบพฤฒิชัย ข่าวหักค่าหัวคิวโครงการไทยเข้มแข็งของกรมธนารักษ์ เป็นจริงหรือไม่
นายกรณ์ จาติกวณิช รมว.คลัง กล่าวว่า จะดำเนินการสอบถามนายพฤฒิชัย ดำรงรัตน์ รมช.คลัง ที่กำกับดูแลกรมธนารักษ์ ที่ได้รับเงินลงทุนจากโครงการไทยเข้มแข็ง ว่าจากที่มีการรายงานว่าโครงการไทยเข้มแข็งของกรมธนารักษ์มีการหักค่าหัวคิวโครงการเป็นความจริงหรือไม่
รมว.คลัง กล่าวว่า รัฐบาลให้ความระมัดระวังการใช้เงินในโครงการไทยเข้มแข็งทุกๆ โครงการ เพื่อไม่ให้การใช้เงินรั่งไหล ดังนั้นทุกข่าวที่เป็นเบะแสการทุจริตของโครงการไทยเข้มแข็ง รัฐบาลจะให้ความสำคัญในการตรวจสอบ เพื่อให้การใช้เม็ดเงินภาษีเกิดความคุ้มค่ามาที่สุด
ทั้งนี้ รายงานแจ้งว่า โครงการก่อสร้างศูนย์ประชุมนานาชาติที่จังหวัดภูเก็ต ที่ได้รับเงินจากโครงการไทยเข้มแข็ง มีนักการเมืองเข้าไปหัวคิวการออกแบบโครงการมูลค่ากว่า 100 ล้านบาท โดยขอหักค่าหัวคิวสูงถึง 50% ของมูลค่าการออกแบบโครงการ